TARTUS JUUNI 1939 Nr. 6 


Noored Vabadussõja mälestusi jäädvustama. 
Kotkajuht A. Kivi. 


Noorte Kotkaste organisatsiooni õilsamaks eesmärgiks on kasvatada isa- 
maale tublisid poegi, kes meheks sirgunult on kodu kaitseks alati valmis. 
Seda kõrget eesmärki ei saavutata õpetamisega ja õppimisega, vaid siin tuleb 
noortesse kasvatada isamaa- ja vabadusearmastust. Tänuväärt mõjustajaina 
esinevad siin meie rahva muinas- ja nüüdisaja kangelased, kellede suhtes ei 
jää külmaks ükski noor. 

Selle kõrge sihi taotlemisel kasutatakse väga mitmelaadilisi võtteid, mis 
kõik aga lõpptulemusena peavad looma enam või vähem sügava elamuse. On 
tõsi, et siin tuleb suurema mõju saavutamiseks tihti eelistada teatraalseid võt- 
teid, mis aga kahjuks üksluisel käsitlemisel võivad kaotada osa oma mõjust, 
eriti vanemate poiste juures, kes teatud eas isegi head asja kriitikaga võtma 
hakkavad. 

Iga juht on teadlik murde-ea tuultest noore inimese hinges. Sel ajal võivad 
segi paiskuda noore hinges kõik selle suure ehituse alged, mis temas loodud 
noorema kooliea vältel. Samadest tuultest ja tormidest ei pääse mööda ka 
noorteorganisatsioonides võetud tõekspidamised. On ju selge, miks meilgi 
varematel aegadel mitmete ringkondade poolt tormi joosti just murde-ealiste 
noorte organiseerimiseks. Murdeaeg on ju õieti pärismeelsuse tekkeaeg. 

Meiegi organisatsioonis on korduvalt rõhutatud, et noorkotkalikule tööle 
võib ainult siis anda täis mõte, kui meie seda töö- ja sihtide suunda oskame 
juhtida ka läbi noorte murde-ea. A 

Ei hakka siin puudutama mitmesuguseid alasid ja töövõtteid, millede 
kohta on juba korduvalt sõna võetud. Tulen tagasi selle juurde, millega alus- 
tasin. Meie peame oma vanemate poiste ringis isamaa-armastuse, vabadustahte 
ja julgusetungi süvendamiseks leidma ka niisuguseid teid ja.võtteid, .mis peak- 
sid vastu noortes ärganud kriitikale ja tunduksid neile loomulikena. Siin on 

suurimaks mõjustajaks meie lähem minevik, meie suured juhid. Noored on 
juba omalgi käel sellega kirjanduse kaudu tutvunud, kuid meie organisatsioon 
peab neile võimaldama juurduvaid tundeid ka välja elada. Seda meie oleme 
ka seni juba õige tõhusalt suutnud. Võib-olla kõik ei aimagi, millise suure ela- ° 
muse saavad näiteks juba eneseteadlikud noored kotkad meie riiklikel täht- 
päevadel, kus nad saavad küllalt silmapaistvalt ja vastutusega esineda. Väga 
ilus on nõue, et noored kotkad võtavad osa vabaduse eest langenute kalmude 
korraldamisest ja langenute väärika mälestamise organiseerimisest. 

Kuid kas ei ole meil siin veel üks ala söötis? Meie austame ja mäles- 
tame lahingus langenuid. Aga kas ei ole nii, et paljud kangelased langesid, 
kuid teised tulid võitlustest elavatena tagasi. Neid elab meie keskel, neid on 
iga meie rühma piirkonnas. Kas ei oleks õigem ja kas me ei paneks kaasa 
helisema suuremat pinda, kui me langenuid mälestades austaksime ka Vaba- 
dussõjast elusalt tagasitulnud sõjamehi. Nemad väärivad seda. Meie noorte 
silmis on nad kõik ja peavadki jääma kangelasteks, kes oma elu hinnaga on 
kaitsnud isamaad. 

Meil ei ole vaja jutlustada," et esimene üleskutse ei toonud kokku nime- 
tamisväärsel hulgal vabatahtlikke ja et alles sundmobilisatsiooniga loodi meie 
sõjajõud, sest see ei ole oluline, kuna meie Vabadussõda oli kangelaslik ja 
lõppes ka nii. 

Eriti maal asuvad noorte kotkaste üksused peaksid süvendama seltskond- 
liku kõlapinna laiust ja hankima endi täiskasvanute hulgast uusi sõpru ja toe- 
tajaid, kelleks peaksid olema loomulikult ka kõik Vabadussõja lahinguvennad. 
Neid mehi oma sõpradeks koondades ja neile väärilist aupaistet osaks saada 
lastes oleksime saavutanud kaks head eesmärki: oleme viinud oma noored 
otsesesse kontakti meile vabaduse oma elu hinnaga kättevõidelnud meestega 
ja aitaksime uuesti õigesse aupaistesse tõsta vabadusvõitleja nime. 

On omaette küsimus, kuidas seda kõike tegelikult kõige paremini korral- 
dada. Olen siin puudutanud küsimuse põhimõttelist külge. 

Allakirjutanu on saanud väga hea mulje ühe maarühma sellelaadilisest üri- 
tusest oma ringkonnas. NK rühm algatas Vabadussõjast osavõtnute austamise 
mõtte ligi 2 aastat tagasi. Algul kutsuti sõjamehi auvõõraina rühma pidulikele 
koondusile, kus neile osutati väärilist tähelepanu seltskonna ees. Samas tut- 
vusid aukülalised ka lähemalt meie organisatsiooni olemuse ja sihtidega. Vii- 
maks deklareeriti, et rühm on otsustanud avada iga kohaliku Vabadussõja 
lahinguvenna kohta lehe rühma pühas raamatus — tegevusraamatus. Kutsuti 
siis sõjamehi sõlmima sõprussidet rühmaga, paluti avaldada lähemaid and- 
meid oma elust ja lubada poisse kirja panna nende isiklikke mälestusi Vaba- 
dussõja heitlusist. Paluti ka igalt mehelt pilti tema lehekülje jaoks, jne. 

See üleskutse leidis väga sooja vastukõla. Nii on koondunud juba rühma 
ümber umbes 15 meest, kellele tohiks osutuda edaspidigi õige südameläheda- 
seks rühma hea käekäik. Samal ajal on ka rühma vanematel poistel korraga 
palju tööd ja tegemist algatatud: ettevõtte läbiviimisel ja edaspidisel korral- 
damisel. 

Oleks väga huvitav kuulda kaasvõitlejate arvamisi kirjeldatud küsimuse 
kohta. Mitmevõrra väärtuslikum oleks saada häid juhatusi tegelastelt, kellel 
ehk on juba kogemusi antud põhimõtete rakendamisega. Meie kirjanduses 
seni seda ala puudutavaid küsimusi minu teada kahjuks käsiteldud ei ole. 

Aleksander Keppi 


kaitses noortemagistri-väitekirja. 


20. mail s. a. kaitses Narvas Kaitseliidu Narva Maleva ruumes NK Narva 
Maleva abivanem kj. Aleksander Keppi noortemagistri-väitekirja teemal 
“Laagri sisekord ja tseremooniad”. Oponentidena esinesid nmag. Riho Lahi 
Tartu Malevast ja nmag. E. Vardja Tartumaa Malevast. 


Aleksander Keppi sündis 17. aug. 1888. a. Lääne- 
maal Vana-Varblas. Õppis Taali vallakoolis ja Sindi 
kihelkonnakoolis. 1904. a. astus Tartu õpetajatesemi- 
nari. Oli kösterkooliõpetajaks Põltsamaal ja Valgas. 
Lõpetas 1917. a. Petrogradis Pauli sõjakooli. 


Peale Vabadussõda astus õpetajana ametisse 
Tartu, kust 1925. a. siirdus Elvasse õpetajaks. Lõpe- 
tas 1931. a. Tartu Ülikooli õigusteaduskonna. Alates 
1937. a. tegutseb koolide inspektorina Narvas. 

Noorte Kotkaste organisatsioonis tegutseb A. Keppi 
organisatsiooni loomisest peale, olles NK Elva ma:ev- 
konna vanemaks ja Elva Kodutütarde ja Noorte Kot- 
kaste Sõprade Seltsi esimeheks. Hiljem NK Tartu- 
maa Maleva abivanem. Tegutsenud staabiliikmena 
ja lektorina paljudel õppepäevadel, kursustel ja pea- 
aegu kõigis NK Peastaabi poolt korraldatud laagrites. 
Omab «Kotkaristi kuldristi, Valgeristi III kl. ja Ustava 
Aleksander Keppi. Sõpruse märgi. 


Noorkotkalikust topograafiast. 


Noortemagister Riho Lahi. (Järg) 
2. Liiklemine maastikul. misel pidevalt seda suunda alal hoidma, 
siis on kindel, et jõuame määratud 


Kui otsustame ühest linnast või asu- 
last sõita teise, siis asume pikemalt mõt- 
lemata teele, teades, et tee on selleks 
suunaks, mida peame jälgima. Lugu pole 
aga enam sugugi nii lihtne, kui liigume 
maastikul, kus lähtepunkti ja 0 siht- 
punkti vahel puudub kindel alaliselt 
kasutatav tee. On loomulik, et sel juhul 
kasutame sirgjoont kui kõige otsemat Kasutades suuna määrajana ilmakaari, 
teed kahe punkti vahel. jõuame lähtepunktis selgusele, millise 

Mingist lähtepunktist liikuma hakka- ilmakaare suunas asetseb sihtpunkt. Ole- 
misel peame kõigepealt määrama oma = tame, et tahame minna tallu, mis aset- 
liikumise suuna ilmakaarte järgi ja liiku- seb meie praegusest asukohast idasuu- 


sihtpunkti. 

Kui pole kasutada kompassi ja kaar- 
ti, siis võime suuna määramisel kasu- 
tada kõiki ilmakaarte määramise viise 
(vt. peat. VII), kindlaid ja selgesti näh- 
tavaid esemeid maastikul, kella ja tea- 
tavail tingimusil ka päikest, pilvi, tuult jne. 

nas, kuid pole otseselt nähtav. Nüüd 
määrame ükskõik missuguse meetodi abil 
kindlaks idasuuna. Et märgitud suunast 
liikumisel mitte kõrvale kalduda, peame 
märkima mõne kindla nähtava eseme 
(puu, kivi, hoone jne.), mis asetseb idas 
(soovitav isegi kaks ühel joonel asetse- 
vat eset), ja liikuma selleni. Seal mää- 
rame uuesti ilmakaared ja määrame idas 
uue suunamärgi (suunamärgid). Prakti- 


line on juba enne esimese suunamärgini 
jõudmist jälgida maastikku, et leida aeg- 
sasti uue suunamärgi, mis asetseb esi- 
mesega ühel joonel (vt. joon. 36). 


Joon. 36. 


Kui meie teel ei leidu suunamärgina 
kasutatavat kindlat eset, võime suuna 
määramiseks kasutada ka liikumissuu- 
nast kõrval asetsevaid esemeid, kusjuu- 
res õige suuna saamiseks tuleb hoiduda 
sõrme, mitme sõrme, käe, mõne eseme 
jne. laiuse võrra vasakule või paremale. 
Niisuguste abiesemete kasutamisel tuleb 
aga ettevaatlik olla, sest esemele lähe- 
nemisel suureneb nurk eseme ja liiku- 
missuuna vahel järjekindlalt. Seepärast 
tuleb soovitada igal esimesel võimalusel 
määrata uus suunamärk, mis asetseb liik- 
lemisteel või selle otseses läheduses. 

Kella kasutatakse suuna määrajana 
peamiselt = päikesepaistelistel päevadel. 
Liikuma hakates suunatakse kella väike 
osuti päikesele ja määratakse siis liiku- 
missuund teatava kellanumbri suunas. 
Kella abil on võimalik iga lühikese vahe- 
maa järel kontrollida oma liikumissuunda, 
suunates kella väikese osuti päikesele 
(väike osuti liigub edasi samavõrra kui 
päikegi, mille tõttu kella numbrilaua 
asend jääb samaks. Oma asukoha müu- 


tumine edasiliikumise! päikese suhtes ei 
oma olulist tähtsust). Kuigi päikese 
varal on kellatagi kord võetud suuna 
hoidmine võrdlemisi lihtne, tuleb siiski 
eelistada kella kasutamist, kuna see või- 
maldab, suuremat täpsust. 

Kella kasutatakse ka õige sagedasti 
teistele liikumissuuna andmisel (asimuudi 


asemel). Vaataja pöörab kella nii, et 
nr. 12 ,asetseb vaatlejast kaugenevas 
suunas. Siis asetseb nr. 3 paremal, nr. 9 


vasakul ja nr. 6 selja taga. Nüüd an- 
takse suund mõnele keklanumbrile vas- 
tavalt, näit. kell kaks 400 m kaugusel 
asetsev talu vm. 

Ka tuul on suuna hoidmisel suureks 
abiks. Tuule suuna täpsemaks määra- 
miseks on kasulik lendu lasta väikseid 
paberitükikesi, pöörata märga sõrme või 
käerannet enda ümber (randme 0sees- 
poolne nahk on tundlikum; märg sõrm 
jahtub tuulepoolsel küljel rutem, sest 
tuul viib endaga kaasa auramisel tekki- 
vat soojust rohkem kui allatuule asetse- 
valt sõrmeosalt), jälgida suitsu ja pil- 
vede liikumist, hoida püsti juuksekarva 
jne. 

Kui kasutatakse pilvi liikumissuuna 
määramisel, ei tohi unustada, et pilved 
on alaliselt liikvel ka päris vaiksena 
näiva ilma puhul. Seetõttu võib pilvi 
suunamärgina kasutada võrdlemisi lühi- 
kest aega. Kestvamalt usaldatavad on 
kõrged kiud- või sulgpilved. 
abil. 

Hoopis hõlpsamaks muutub liikumine, 
kui suuna leidmisel ja selle* hoidmisel ka- 
sutame kompassi. Eriti hõlbustab lii- 
kumist kompass M/36 (soome kompass 
— lähem kirjeldus peat. VII p. 9 — ,,Kot- 
kas“ nr. 10 — 1938), kuna see on eriti ko- 
handatud orienteerimiseks. 

Kompassi abil liikuma hakkamisel 
määrame kindlaks liikumissuuna asimuudi 
(asimuudi leidmist on lähemalt käsitel- 
dud peat. VI p. 6 — ,Kotkas“ nr. 7/8 
— 1938). Nüüd leiame asimuudi suunas 
suunamärgi, liigume selleni, kontrollime, 
kas liikumissuund ühtub veel leitud asi: 


3. Liikumine kompassi 

Noortemagistreid kodutütarde perest. 


Elma Koppel. 


Juta Rebane. 


Valve Kond. 


Käesoleval kevadel kaitsesid 6 kodutütarde juhti noortemagistri-väitekirja ja 
kinnitati Noorsoo-organisatsioonide Peavanema poolt noortemagistri astmes. 


Väitekirja kaitsesid: 1) Tallinna Ringk. Kommertskooli rühmavanem Juta Re- 


bane teemal ,,Matkamise osa kodutütarde organisatsioonis“; 2) Valga Ringk. instruk- 
tor Valve Kond teemal ,,Kehaline kasvatus kodutütarde organisatsioonis“; 3) Pärnu- 
maa Ringk. instruktor Elma Koppel teemal ,,Kodutütarde lõkked“; 4) Tallinna 
Ringk. abivanem Salme Kass teemal ,,Kehaline kasvatus kodutütarde töös ja tege- 
vuses“; 5) Võru Ringk. instruktor Loreida Omri teemal ,,Rahvusliku kultuuri aren- 
damise ja levitamise võimalusi kodutütarde organisatsioonis“; 6) Järva Ringk. instruk- 
tor Malve Hanvere teemal ,,Kodutütarde organisatsioon maal“. 

r randmele või käisele. 


muudiga, määrame uue suunamärgi ja 
liigume edasi. 

Kompass M/36 abil võib liikuda ka 
otse kompassi järgi, sest võrdlemisi ra- 
hulik põhjasuuna näitaja võimaldab asi- 
müudi jälgimist ka liikumisel. Selleks 
võib käsitseda kompassi nagu käekella, 
kinnitades kompassi vastava rihma abil 
Vastav seääis või- 
maldab kompassi kinnitada ka rinnale. 

Liikuma hakates pöördume näoga lii- 
" kumissuunas. Samasse peab olema suu- 


natud ka kompassi suunanäitaja. Seejä- 
rel pöörame rõngast (joon. 29 — 3), kuni 
juusjoonel asetsev põhjasuuna / märk 
ühtub põhjasuuna näitajaga. Liikumisel 
hoiame põhjasuuna näitaja juusjoonel ja 
liigume kompassi suunanäitaja - sihis. 
Sellega toimub meie liikumine pidevalt 
antud suunas ja aegaviitev suunamärkide 
määramine ning vahepealne suunakontrolt 
pole tarvilik, kuigi suurema täpsuse saa- 
vutamiseks küll soovitav. 
(Järgneb.) 

On käes välitegevuse hooaeg. Kõik- 
jal käib kibe ettevalmistus laagrite 
korraldamiseks. Tagaplaanile on aga 
jäänud rühmades matkade korralda- 
mise küsimus. Noorkotkalikus tege- 
vuses täidab matkamine vägagi suuri 
ülesandeid ning need ülesanded sun- 
nivad meid pöörama oma üksuste töös 
küllaldast tähelepanu ka matkamisele. 
Oleks ülearune siinkohal pikemalt 
peatuda nende hüvede juures, mida 
annab matkamine noorele arenevale 
poisile tema kehalise vastupidavuse 
tõstmiseks. Kuid matkamine ei arenda 
üksnes keha, ta laiendab ka poiste sil- 
maringi ning kasvatab nende iseloo- 
mu. Kindel matkakord arendab poisse 
täpsusele ja sisendab neisse distsiplii- 
nitunde. Võitlus janu, väsimuse jne. 
vastu suurendab tahtejõudu, võit aga 
sisendab poisis usku oma võimetesse 
ja arendab ta julgust. Matkagrupi ühi- 
sed rõõmud ja mured arendavad pois- 
tes seltsimehelikku vaimu. Need väär- 
tused nõuavad matkamise rakendamist 
üksuste töökavadesse. 

Matka korraldamiseks peab juht 
esijoones arvestama küsimusi — mil- 
lal? kuidas? ja kuhu? Sobiva aja leid- 
miseks peab arvestama seda, kui 
kauaks on võimalik poisse matkama 
viia. Igal juhul peab aga silmas pida- 
ma, et ei ole soovitav viia kunagi 
poisse kohe pikemale matkale, enne 
kui nad ei ole võtnud osa vähemalt 


Poisid, matkama! 


Kotkajuht Joh. Laar. 


matkast. Selleks et pikaajaline matka- 
mine ei muutuks poistele piinaks, 
peavad nad 0 tarviliste kogemuste 
omandamiseks olema lühemate mat 
kadega hästi ette valmistatud. 

Kuidas matkata? Kas jalgsi, jalg- 
rattal või paadiga? Suuremat aja kok- 
kuhoidu, samuti ka suurema varustise 
kaasavõtmist võimaldab muidugi matk 
jalgratastel. Kuna ainult vähesed poi- 
sid omavad jalgratast, siis langeb 
peamine raskuspunkt jalamatkale. Paa- 
diga matkamine nõuab esiteks, et kõik 
osavõtjad oleksid head ujujad, ja tei- 
seks on ta veel aeglasem kui jala- 
matk, kuid lühemate ,otsade” tegemi- 
seks vägagi huvitav. 

Küsimusele, kuhu matkata, annab 
osalise vastuse juba esimese küsimuse 
käsitlus. Põhimõte on see, et enne kui 
asume külastama ja tutvunema kau- 
gete kohtadega, peab poistel olema 
selge ülevaade oma kodukoha lige- 
mast ümbrusest, ja seda võimaldavad 
neile just päevane ning öö-päevane 
matk. Omades ülevaadet oma kodu- 
kohast, hakkavad poisid seda uute 
kohtade ning tema eluavaldustega 
selle võrdluse kaudu 


võrdlema ja 

Kubja järv Võru lähedal, mille kaldal asub ,,Kotkakodu“. 


jääb ka kõik nähtu ja kuuldu nendele 
paremini meelde. 


Igal juhul peab matkajuhil olema 
koostatud kindel, üksikasja- 
line matkakava. Selles kavas 
peab olema ette nähtud matka 
ülesanne, nn. matka teema, ning 
peavad olema lahendatud ööbi- 
mise ja toitlustamise kü- 
simused. Mida võtta matka tee- 
maks? Mingil juhul ei tohi matk kuju- 
neda ainult sammumiseks ja ilusate 
looduspiltide vaatlemiseks. Matka tee- 


maks võib võtta näiteks taimestikuga 


tutvunemise ja taimede kogumise her- 
baariumi jaoks; tutvunemise pinnavor- 
mide ja maapinna koosseisuga; tut- 
vunemise keelemurrete ja rahvakom- 
metega jne. Loodus- ja maateadus 
ning rahvakultuur ei ole aga ainuke- 
sed ained matka teemaks. Poistele 
eriti huvitav on näit. Vabadussõda. 
Poisid külastavad lahingupaiku ja ka- 
sutades vastava kirjanduse kaasabi 
loovad endile ettekujutuse ja pildi 
võitluste käigust. Kuid matka teemaks 


võib olla ka noorkotklusega 
tutvunemine. — Selleks pakuvad 
matkagrupile häid võimalusi arvukad 
laagrid. Muidugi lasevad paljud siin 
antud teemad end ühendada, mitmeke- 
sistades matka eesmärki. 


Kuidas lahendada ööbimise ja 
toitlustamise küsimust? Päeva- 
sele ja öö-päevasele matkale on täiesti 
võimalik kaasa võtta. vajalikke toidu- 
aineid seljakotis. Öö-päevasel matkal 
valmistavad poisid endile sooja toitu, 
küpsetades lõkketulel liha, kartuleid ja 
mune. Keeduriistadest on soovitav 
kaasa võtta ainult katel teevee keet- 
miseks. Pikema matka juures peab 
olema ette nähtud kohad, kust on või- 
malik toiduaineid lisaks hankida. Pois- 
tel peavad olema kaasas (vastavalt 
grupi suurusele) ka kerged alumiini- 
umist katlad ja pannid. On soovitav, 
et poisid igal juhul valmistaksid endile 
toidu ise. Ööbimise küsimuse lahen- 
damiseks tuleb matkajuhil varakult 
astuda ühendusse kavatsetavale pea- 
tuskohale ligemal asuva NK üksuse 

vanemaga ning paluda kaasabi viima- 
selt öökorteri saamiseks. 

Matka kava koostamisel ei tohi 
unustada ka noorkotkalikkude 
tegevusalade rakendamist 
matkal. Kuidas sisustada ning muuta 
elavaks poistele neid alasid matkal, 
selleks annab küllaldaselt materjale 
kj. A. Kivisikk oma artiklis ,Töö kor- 
raldamisest kevadel” (,Kotkas” nr. 4 
— 1939. a.). Seal käsiteldud mõtted on 
küll peamiselt ette nähtud välikoon- 


dustel kasutamiseks, kuid nad on 
täiesti rakendatavad ka matka ka- 
vasse. 


Väga hästi võib kasutada lühema- 
ajalisi matku mõne ligema ük- 
suse külastamiseks ja vii- 
masega sõprussidemete loomiseks. 'Kui 
peaks aga aega jätkuma, võib see- 
juures korraldada ka külaliste ja vas- 


Õppelaagrist osavõtu tingimused ja 
eesmärk: 


Rühmajuhtide õppelaagrist on õigusta- 
tud osa võtma esmajärjekorras kõik rüh- 
majuhtide kursusest osavõtjad, teises 
järjekorras kõik teised vastavail kohta- 
del (kotkad, haukad, nende abid jt. rüh- 
mastaabi liikmed) olevad juhid kui ka 
salgajuhtide kursusist osavõtjad, kellel 
eeldusi järgmisel tegevusaastal rühma- 
juhtide kursusest osavõtuks. 


Neis malevais, kus pole senini rühma- 
juhtide kursusi korraldatud, võivad osa 
võtta kõik need juhid, kelledel rühmajuh- 
tide kursuse ajutises kavas (vt. ,,Kot- 
kas“ nr. 11 — 1938, Ik. 220) ette nähtud 
õigus rühmajuhtide kursusist osavõtuks, 
millega neil tuleb lugeda õppelaagrist osa- 


tuvõtjate vahel võistlusi 
kokkulepitud aladel. 

Muud matkamisega seoses olevad 
küsimused on leidnud üsna põhjaliku 
käsitelu NK Käsiraamatu II andes 
Ik. 127—162 ja A. Olev-Miller'i ,Kodu- 
tütre matkaraamat [I”. 

Jääb ainult soovida, et juhid asuk- 
sid aegsasti matka ettevalmistuste te- 
gemisele. Ühelgi rühmal ei peaks küll 
üle jõu käima korraldada eeloleval 
suvel vähemalt üks päevane ning teine 
öö-päevane matk. Üksikud rühmad on 
kahtlemata suutelised korraldama ka 
pikemaid matku. Kui leidub juba 4—5 
matkahuvilisel poisil rühmas võima- 
lusi matka kaasa teha (väga suure 
koosseisuga matkal olles on palju ras- 
kusi), miks siis mitte seda ette võtta? 
Ainult algatust — ja õnnelikku matka- 
mist eeloleval suvel ilusal kodumaal! 


varemalt 


Noorte Kotkaste rühmajuhtide õppe- 
laagri ajutine kava. 


Täienduseks NK rühmajuhtide kursuse ajutise kava juurde 
(»Kotkas“ nr. 11 — 1938. a.). 


võtu nõue täidetuks järgneval tegevusaas- 


tal korraldatava rühmajuhtide kursuse 
jaoks. 

Rühmajuhtide laager taotleb — ees- 
märki: 1) anda rühmajuhtidele oskusi 


iseseisvaks rühma laagri ning mitmeke- 


sise —välitegevuse organiseerimiseks ja 
juhtimiseks, samuti rühma esinemiseks 
suuremas laagris (malevkond, malev); 


2) arendada nende oskusi ja teadmisi 
noorkotkalikel välitegevus-aladel ning 3) 
süvendada õpitud teadmiste metoodilist 
rakendamisoskust. 


A. Üldised laagrioskused. 


I Laagri rajamine ja üld- 
ehituslik osa. 
1. Laagri varustis 

pakkimine: 


ja selle 

a) noorkotka isiklik varustis — sel- 
jakoti pakkimine; 

b) salga varustis; 

c) rühma varustis; 

d) üldehitusiks vajalik materjal 
(teibad, latid, traat, tõrvapapp; 
õled jne.). 

Laagrikoht: 

a) koha valik; 

b) planeerimine (telkide paiguta- 
mine, köök, lipumast jt. ehiti- 
sed); 

c) puhtus, väline kord ja piiramine. 

Üldehitised: 

a) lipumast; 

b) nõupidamistule ase; 

c) lokulaud; 

d) käskkirjade tahvel; 

e) värav ja aed; 

f) latriin jt. vajalikud ehitised. 


Telk ja 
mine; 


telgi sisusta- 

laagri - ja telgi 

ümbruse kaunistamine. 

Telk: 

a) telgi püstitamine; 

b) telgi hooldamine laagris (õige 
pingutamine — eriti vihmasaju 
korral ja ööseks; õigeaegne pa- 
randamine, telgi “kuivatamine — 
eriti enne selle pakkimist, jne.); 

c) telgi mahavõtmine; 

d) telgi ja telgipuude 
transpordiks ; 

e) ajutiste kiilude 

valmistamine. 


pakkimine 

ja pingutajate 

Sisustamine (siseehiti- 

sed): 

a) otstarbekohane ruumi jaotus tel- 
gi siseehitiste paigutamisel (vas- 
tavalt telgi suurusele ja poiste 
arvule) ; 

b) välivoodite ehitamine (mahutada 
KL või NK 38 telki kuni 8 poissi, 
— mitte aga vähem kui 5); 

c) mitmesugused muud ehitised ja 
alused telgis või selle piirkonnas 
(riiulid — kepikesist punutud 
mattidega; laud; istmed; riide- 

" nagid ja -puud; küünlajalad; 


3. 


alused saabaste, sukkade, selja- 
kottide jne. asetamiseks; prahi- 
korv; jalamatt, käterätikute kui- 
vataja jm.); 

d) korrapärane varustise ja asjade 
paigutamine (kord telgis). 

Kaunistamine: 

a) kaunistamise põhimõtted: 
kõige — 1) ümbruse puhtus; 

2) kaunististe kooskõla 
ümbrusega; 

3) ruumiline paigutus, 
et kaunistis ,, jalgu“ 
ei jääks; 

4) vähem ,. torte“ ja lil- 

lepeenraid! 

b) laagri üldkaunistused (lipumasti 
ümbrus, nõupidamistuli jt.) ; 

c) telgi ümbruse kaunistused; 

d) motiivide valik (noorkotka märk, 
kompass, telgi nr., kantsid ja 
linnused, maakoha reljeef-kaart, 
päikesekell, loomade kujud jne.); 

e) kaunistamise materjal (kivid, 
käbid, oksad, samblad. savi, kõ- 
verad ja harulised puud. kännud 
jne.). 


eel. 


III Köök ja toiduvalmista- 


1. 


mine. 

Köögi planeerimine (köö- 
gi ehitiste asetus). 
Vajalikud ehitised ja 
sisustus. 

a) keedukolded; 

b) keedukast (maasse 

sammalvooderdisega) ; 

c) kööginõude alused; 

d) köögitelk; 

e) moonakelder; 

f) jäänuste auk ja selle katmine; 
g) köögi piiramine; 

h) põletusmaterjali ladu; 

i) köögi kord. 
Söögitelk ja -laud: 

a) söögitelk (presendi või telgi ka- 

sutamine) ; 
b) mitmesugusest materjalist peale 
maa ehitatud laud; 
c) maasse kaevatud laud. 


kaevatud. 

IV Laagri juhtimine, sise- 4. Rivi ja esinemine: 


kord ja tavandid. 


1. Juhtimine: 


a) laagri juhtkond (staap) ja üksi- 
kute juhtide (laagrivanem, laag- 
ripealik, komandant jt.) ülesan- 
ded (üldiselt); 

b) tööjaotus; 

c) ajajaotus (päevakava); 

d) käskkirjad jne. 


Laagri üldise rivilise osana: 

a) korrapidaja, öövalvuri ja virgat- 
si ettekanne (esinem.) ülesan- 
nete täitmisel (ka töötoimkond- 
laste ettekanne ülesannete täit- 
misest) ; 

b) üksikmehe esinemine (pöördu- 
misel juhi poole) ja. tervitamine; 

c) salga esitamine ülevaatusel, juh- 


2. Sisekord: timine lipurivvi jne.; 
a) üldised korranõuded laagris (töö- d) hommikuse võimlemise — juhti- 
dest osavõtmine, päevakavaline mine. 
tegevus, pakkide ja teiste asjade Erikavaline tegevus. 
korrapärane asetus, piiridest lah- Pine said 
kumine, vaikusminutid, öörahu 5 ARNE 
ed a) ühenduste tegemine — traadiga 
ne,); A ž 10328 ; 
b) 4 E A võssa 24 (rist- ja pikutiühend.), mille te. 
e gu al AAS gelik rakendamine laagriehitiste 
valvurina, üldtoimkondlasena — s A (välivoodi arst 
nende ülesanded; ne 23 A KANN s 
e ; A riiulite valmist., lipumasti jät- 
c) telgi sisekord, telgi korrastamine, kamine jt. tööd): 
telgis viibimise aeg jne.; š KASE as 
2 al 108786 nt 4 b) kirve, sae ja teiste tööriistade 
d) ülevaatuse teostamine — (poiste katkes taa 
puhtus ja tervis, telgi sisemine 3 A g ERSA E 
3 ; c) teibaotsa teritamine (kahe- ja 
kord, ümbruse puhtus jne.); kõljaetahväktid a 
3. Tavandid: g 


Ujub vees! 
Hind 30 senti. 


Kõik laagris ettetulevad tavandid: 

a) laagri avamine (rivistamine, ette- 
kanne vanemale või pealikule, 
avamistoiming, lipu heiskamine, 
nõupidamistule süütamine jne.); 

b) igapäevane lipu heiskamine ja 
langetamine; liputervitus; 

c) korrapidajate vahetamine; 

d) õhtupalvus. 


Alumiiniumkarbis. 


d) ehitusmaterjali-lao / korraldami- 
ne; 

e) lõkete liigid — tähetuli (öövalve 
jaoks), püramiid- ja koonustuli 
(suureks lõkketuleks). 

Esmasabi: 

a) sagedamini esinevad haigestumi. 
sed ja vigastused laagris, kõhu- 
rikked, külmetamine, peavalu, 
palavik; jala-, põlve-, käe-haa- 
vad); 

b) käe ja jala lahassepanek (saa- 
daval-olevate abinõudega) ; 

c) kiirkanderaami valmistamine. 

Ujumine ja vetelpääst- 

mine: 

a) ujumisoskuse õpetamine; 

b) uppuja päästmine ja esmasabi 
uppujale — kunstlik hingamine. 

Välimängud: 

Mängudes rakendada: 

a) luuramiskunst (vaikne vaatle- 
mine, varjatud lähenemine, jäl- 
gedelugemine jne.) ; 


KAOSTOKATS 123 


Vaade ,.Kotkakodu“ esi- 
selt Kubja järvele. 


b) noorkotkalikud 
(samm-mõõt, 
liikumise 


oskus-alad 


noorkotka samm, 

kiiruse määramine, 
kauguste ja laiuste määramine, 
kõrguste mõõtmine, ilmakaarte 
määramine loodus-esemete, kel- 
la ja kompassi abil jne,); 

c) sideala - (signaliseerimine, tee- 
märgid, kirjutatud morse jne.); 

e) esmasabi ülesandeid. 


5. Võistlused: 


a) võistluste korraldamise põhimõt- 
ted laagris (ühekordsed, lühi- 
aegsed; võimaldagu objektiivset 
hindamist jne.); 

b) parima telgi võistlus; 

c) orienteerumine (oma asukoha 
määramine = kaardil, liikumine 
kaardi ja kompassi abil); 

d) teised võistlused (lõkketegemi- 

samm-mõõt; liikumise kii- 

ruse määramine; täpsusvise; tai- 
mede, puude ja putukate tund- 
mine jne.); 

6. Lõkke-ettekanded: 


a) ettekannete valiku põhimõtted 
(rahvuspärased, originaalsed, si- 
suliselt sobivad — mitte labased 
ega kellegi tundeid haavavad; 
hoogsad jne.); 


ne; 


b) iga poiss salga koosseisus val- 
mistab ettekande salgaga või 
esineb üksikult. 


7. Kahjutule vältimine: 

a) ettevaatlikkus (tuleohtlik ümb- 
rus, tuleaseme valik ja valmis- 
tamine, tuuline ilm jne,); 

b) võitlus kahjutulega (abinõud, 
kustutamise taktika, harjutused 
kustutamisabinõude 
seks jne.) eriti 
kustutamine. 

C. Täienduskava. 
Pikemaaegses laagris võib normaalkava 
täiendada järgmiste aladega: 
1. Pioneeralal: 

a) nöörredeli valmistamine; 

b) purde ehitamine; 

c) osmi ehitamine (oksist); 

d) varjatud tuli. 

2. Topograafias ja 
teerumises: 

a) süvendatud kujul noorkotkalike 
oskusalade kasutamist (enese- 
mõõted, samm-mõõt, kauguste ja 
laiuste = määramine, = kõrguste 
mõõtmine jne,); 

b) kompassi ja kaardi käsitsemine; 

c) patrullivõistlus. 

3. Öö-päevane matk: 

Vähemalt 25 km ulatusega ja kestu- 
sega 20 tundi, kus rakendada järgmised 
ülesanded: | 

a) liikumine 
järgi; 

b) toiduvalmistamine (liha küpse- 
tamine orgi otsas, kartulite küp- 
setamine jne.); 


käsitsemi- 
metsapõlemise 


orien- 


kaardi ja kompassi 

c) käidud tee 
määramine; 
d) luuretegevus; A 
e) ümbruse tundmaõppimine (aja- 
lugu, loodus, rahvas jm.). 

4. Muu üldkavas ettenäh- 
tud tegevuse süvenda- 
mine. 

D. üldisi juhiseid kava rakendamiseks. 

Õppelaagri miinimumkestuseks on 3 

ööd-päeva (3 ööd ja 4 päeva). 

Kandvaks juhiseks jääb, et laager 

ise oma korra, tööjaotuse, 
planeerimise, ehituste ja ül- 
dise tegevusega peab andma 
vajaliku oskuste ja teadmis- 
te hulga. 


ja kulutatud aja 


Kavas loeteldud nõudeid on võimalik 
omandada ka tavalises laagris, kuna iga 


hästi-juhitud laager peab andma osavõt- 
jaile käesolevas kavas toodud oskuste ja 
teadmiste hulga. Rühmajuhtide kursuse 
lõpetamist taotlevaile juhtidele tuleb aga 
seesuguses laagris erilist tähelepanu pöö. 
rata ja anda neile võimalust tegutseda 
kõigil loeteldud aladel salga, rühma ja 
töögrupi juhtidena. Üksikasjule tähele- 
panu juhtimiseks tuleb neile korraldada 
vajalikke eritunde. 

Iga kursuslase kohta on vajalik teha 
vastavad hinnangud kõigi alade kohta 
(kavas märgitud numbritega — 1, 2, 3 
jne.), et hiljem ei tekiks arusaamatusi 
laagrinõuete täitmise kohta. Selleks tuleb 
valmistada ka iga osavõtja kohta erileht 
või pidada üldist hinnangute vihikut. 


K. Liping 
Vanem instruktor. 


J. Tedersoo, 
Peastaabi Ülem. 


Päevitusõlid ja prillid 
kaitsevad liigse päikese eest 


E. GÜNTHER 


TALLINN, TARTU, VILJANDI, PÄRNU 


Noorte Kotkaste 
Petseri Maleva 
tegevusest. 


Salgapealikute 
koolist osavõtjad. 


Käesoleva aasta veebruari algul kuulu- 
tas maleva staap välja kolmevõistlused 
"noortele kotkastele ja noortele haugas- 
tele. Selline esmakordne üritus leidis 
üldist poolehoidu tekitades huvi ja võist- 
lusindu. 

Esmakordselt korraldas malev Lau- 
ras salgapealikute kooli. Kooli töö oli 
seotud teatavate raskustega, kuna koos- 


seis oli kirju — eestlasi, lätlasi ja vene- 


lasi. Sellele vaatamata töötati innuga ja 
mai keskel lõppesid teoreetilised: tun- 
nid, On loota, et kõik osavõtjad lõpeta- 
vad kursuse. 

Suurema üritusena on eeltööd käimas 
I nooremate juhtide laagri korraldami- 
seks. Laagrist võtab osa 100 nooremat 
juhti. 

Tähelpanu väärivamaid üritusi 
eeloleval suvel. 


Osavõt- 
Kuupäev | Tegevuse nimetus Tegevuskoht | Korraldaja jate 
arv 
Juunikuu. 
Peastaap: | 
(3) 07.—14. 06. »Kotkakodu“ tegevuse i | 
| I periood | ,Kotkakodu“ |IPeastaap 50 
16.—17. 06. Patrullivõistlused : | i A 100 
19. 06 .—02. 07. »Kotkakodu“ tege- | 
A vuse II periood * | 3 ES 1 270 
Harju Malev: | 
15.—19. 06. Üldlaager | Pirita-Kose Malev 600 
23.—24. 06. Sümboolsed garni- [ 
sonid | Iru, Padise, 
| Lohu ja Var- 
| bola e 
Järva Malev: | 
04. 06. (Kergejõustiku — võistl.! Türi A 60 
11. 06. Patrull. ja orienteeru-' | 
mise võistlused j Paide AS 16 
27.—29. 06. jÕppelaager | Aegviidu | 5 50 
30. 06.—03. 07. jÜldlaager 11055; |» 200 
Lääne Malev: | [ 
29. 06.—03. 07. III üldlaager | Haapsalu lä- | 
| hedal Pulla- 
| pääl - Malev 200 
Narva Malev: 
23. 06.—03. 07. II nooremate juhtide; 
õppelaager Magerburg Malev 50—75 
Petseri Š | 
Malev: 
03.—04. 06. Spordivõistlused | Petseri Petseri mlvk. 70 
08. 06. Vanemate juhtide | i 
õppepäev | LS |IMalev 15 
09.—12. 06 NK ja SK malevate, 
K ühine I nooremate | 4 
juhtide õppelaager | | 110 
11. 06. KL Petseri Maleva | 
20. aastapäeva pi- | 
dustusist osavõtt | a 350 
16.—20. 06. Esindusgrupi osavõtt < ; 
Harju Maleva: laag-| 
rist 7 
24. 06. Anton Õunapuu mäles- 
tussamba avamisest; 
osavõtt 150 

JA | Osavõt. 
Kuupäev Tegevuse nimetus Tegevuskoht | Korraldaja jate 
arv 
EE 3 ; E 
29. 06.—03. 07. Esindusgrupi osavõtt 
Tartumaa Maleva 
laagrist 15 
09. 06.—03. 07. Esindusgrupi osavõtt 
Lääne Maleva 
laagrist ; 7 
Pärnu Malev: | 
27. 06—03. 07. Nooremate juhtide 
harjutuslaager Reiu Malev 53: 
Pärnumaa 
Malev: 
25. 06. Maleva esinduse ko- 
gunemine Vabar, 
Presidendi K. Pätsi 
sünnikoha tähista- 
mise samba ava- 
misele Tahkuranna Malev 150 
16.—19. 06. III üldlaager. Taali mõis 3 400 
Saaremaa | 
Malev: 
25.—28. 06. Vanemate juhtide 
harjutuslaager “Mändjala s 50 
28. 06.—02. 07. Üld-õppelaager S A 250 
Sakalamaa 
Male vi 
27.—29. 06. Nooremate juhtide 
harjutuslaager Vaibla Malev 40 
30. 06.—03. 07. Üldlaager ” » 250 
04. 06. Viljandi malevkonna 
patrullivõistlused Viljandi Malevkond 12 
11. 06. Maleva patrullivõistl. Sa Malev 16 
11. 06. Maleva noorte meistri- 
võistlused v-kal. 
püssist ka » 
Tallinna 
Malev: 
03.—05. 06. Õppelaager *[ Pirita-Kose »Tähe“ ; 30 
05.—12. 06. A Vääna Divisjon 50 
20.—26. 06. a »Kotkakodu“ (Kopli ja Sa- 
dama: mlvk.| 55 
27. 06.—07. 07. Õppelaager Kose-Lükati (Kalevi mlvk. 80 
27. 06.—04. 07. s »Kotkakodu“ |Nõmme mlvk.| 80 
28. 06—13. 07. A Keila-Joa Lõuna mlvk. 70 
29. 06.—03. 07. A Suuropi Suuropi div. 50 
Tartu Malev: 
14.—19. 06. IX üldlaager V.-Taevaskoja IMalev 170 
Tartumaa 
Malev: 
18. 06 Võistlused Soinaste T.-Maarja 
j - mivk, 40 
28. 06.—03. 07. Üldlaager Elva Malev 500 


Valga Malev: 


30. 06.—03. 07. 


Viru Malev: 
30. 06.—03. 07. 


09.—12. 06. 


30. 06.—03. 07. 
16.—19. 06. 


09.—12. 06. 


25.—28. 06. 
11. 06. 


15. 05.—15. 06. 


Võru Malev: 


10.—16. 06. 


30. 06.—02. 07. 


Peastaap: 


04—17. 07. 
15.—20, 07. 
19. 07.—01. 08. 
20.—31. 07. 


Järva Malev: 


06.—11. 07. 


Lääne Malev: 


29.—30. 07. 
Tallinna 
Malev: 


04.—17. 07. 
07. 


Tartu Malev: 


24. 07.—05. 08. 


Õppelaager 


Esivõistlused laskmi- 
ses v-kl. püssist 
Üksuste-vahelised kor. 
respondents-kerge. 
jõustikuvõistlused 


Nooremate juhtide 
õppelaager 
Õppelaager 


Juul 


»Kotkakodu“ tegevuse 
III periood 
Instruktorite laager 


»Kotkakodu“ tegevuse 
IV periood 


Vanemate juhtide V 
harjutuslaager 


Jalgrattamatk 


Laager 


Õppelaager 
Laager 


Maleva III noore- 
mate juhtide õppe- 
ja harjutuslaager 


Tegevuskoht 


Hargla 


Palermo lä- 
hedal 
Mõdriku 
Udujärvel 
Konju rannas 
Ranna-Pun- 
gerjal 
Oruveski 
järve kaldal 


Aa rannas 


Kubja 
Vastse. 
Antsla 


ikuu. 


»Kotkakodu“ 

»Kotkakodu“ 
lähedal 

»Kotkakodu“ 


»Kotkakodu“ 
lähedal 


Saaremaa 


Nurtu 


Aegviidu 


»Kotkakodu“ 
lähedal 


IRakvere I | 


JRakvere 


ILüganuse | 


Korraldaja 


"Malev 


mlvk. | 


II mlvk. | 
Jõhvi mlvk. 
Iisaku 

mlvk. 
Kadrina ja 
Haljala 
mlvk. 


mivk. 


IMalev 


Malev 


IMalev 


Antsla mlvk. 


Peastaap 


Põhja mlvk. 
Sadama mlvk. 


Malev 


 Osavõt- 


jate 
arv 


150 


100 


100 
100 


35 


150 
100 


90 
60 


..80 
25 
60 

115 


15 


35 


80 


55 

Kuupäev Tegevuse nimetus Tegevuskoht Korraldaja jate 
JESSE SUsu uss 


Viru Malev: 


07. Laager Punamäe V.-Maarja 
mlvk. 80 
07. IMalevkondade mees- | 
| kondade vaheline 
rännakvõistlus Malev 


Võru Malev: 
08.—09. 07. Laager Põlva Põlva mlvk. 60 


Augustikuu. 


| 


Peastaap: | 


02.—15. 08. |,Kotkakodu“ tegevuse 
V periood »Kotkakodu“ Peastaap 40 
17.—20. 08. "Juhtide päevad 3 A 200 
Lääne Malev: 
04.—06. 08. Ühislaager Tuudi 3 rühma 35 
Narva Malev: 
19 —21. 08. |Matk Virumaa 
| tööstusraj, [Maleva 25—40 
25.—27. 08. jnnpemäug Narva ümbr. A 100—150 
Petseri 
Malev: 
01.—12. 08. [Vanemate juhtide 
| koollaager 27 
Saaremaa | 
Malev: | 
08. Merematk Pärnu 2 rühma 7 
08. KL. Saaremaa Ma- 
leva XX aastapäeva A 
| pidustused Kuressaare Malev 300 
Tallinna | 
Malev: | 
09.—14. 08. lõppelaager Viimsi Viimsi div. 50 
Tartumaa ' 
Malev: ; 
08. Laskevõistlused: Elva Maleva 70 
08. Kergejõustiku võistlu- - 
sed 35 | m 120 
Viru Malev: 
05.—07. 08. Õppelaager Kalvi rannas V.-Nigula 
mlvk. 80 


Väljaandja: NK. Peastaap. Vastutav toimetaja: G. Reial. 
Toimetuse nõukogu: kol. P. Asmus, prof. E. Ein, prof. J. Kõpp, koolide inspektor 
J. Lang, dir. V. Neggo, prof. A. Piip ja kindr.-maj. A. Traksmaa. 
Toimetus: H. Treial! (peatoimetaja), noortemagistrid R. Lahi (tegevtoimetaja), V. Hiir, 
K. Liping, A. Ohaka ja E. Tarn. 
Toimetus-talitus: Tartus, Võidu 10, tuba 24, tel. 37-44. 
Tellimishind : aastas kr. 1.50, 6 k. — kr. 0.80, 3 k. — kr. 0.40. Üksiknumber 15 senti. 
Koos ,Noore Kotkaga“ aastas kr. 2—, 6 kuud — kr. 1.20. 
Posti jooksev arve nr. 2133. Ajakiri ilmub 12 korda aastas. 


Ilmus 15. juunil 1939. E K. Mattieseni trükikoda o.-ü., Tartu, 1939. 


